4. ΒΑΣΙΛΙΚΟΝ ΔΙΑΤΑΓΜΑ της 7/11 Ιουν. 1947 Περί των Τοπικών Αντιπροσώπων Τουρισμού και Τοπικών Επιτροπών Τουρισμού εις τους Τουριστικούς Τόπους. Έχοντες υπ' όψει τας διατάξεις του υπ' αριθ. 180 Ν.Δ. της 29/10/46 "περί κυρώσεως, τροποποιήσεως και συμπληρώσεως του Ν.Δ. της 6/5/1946 "περί Τουριστικών Τόπων Οργανώσεως και Διοικήσεως αυτών", προτάσει του Προέδρου της Κυβερνήσεως, μετά σύμφωνον γνώμην της Εκτελεστικής Επιτροπής του Ανωτ. Συμβουλίου Τουρισμού ληφθείσαν κατά την συνεδρίασιν αυτής της 3ης Απριλίου ε.ε. ως και μετά γνωμοδότησιν υπ' αριθ. 230/1ης Μαΐου 1947 του Συμβουλίου Επικρατείας, αποφασίζομεν και διατάσσομεν: Περί της αρμοδιότητος της Γενικής Γραμματείας Τουρισμού και του Γενικού Γραμματέως αυτής βλ. σχόλιον υπό τον Νόμ. 4377/1929 (ανωτ. σελ. 21). Άρθρ.1.-1.Οι εν άρθρ.1 του Ν.Δ. 180/46 προβλεπόμενοι "άμισθοι αντιπρόσωποι (της Γενικής Γραμματείας Τουρισμού)" (κατωτέρω αποκληθησόμενοι Αντιπρόσωποι) και "Τοπικαί Επιτροπαί Τουρισμού"  (κατωτέρω αποκληθησόμεναι Επιτροπαί) διορίζονται δι' αποφάσεως του Γενικού Γραμματέως Τουρισμού, μετά σύμφωνον γνώμην (της Εκτελεστικής Επιτροπής του Ανωτάτου Συμβουλίου Τουρισμού), επί θητεία ενός το πολύ έτους, συμπιπτούση προς το οικονομικόν έτος και ανανεουμένη αυτομάτως, εφ' όσον δεν εκδίδεται αντίθετος απόφασις (του Γενικού Γραμματέως Τουρισμού). 2.Ο αριθμός των μελών εκάστης Επιτροπής ορίζεται δι' αποφάσεως (του Γενικού Γραμματέως Τουρισμού, μετά σύμφωνον γνώμην της Εκτελεστικής Επιτροπής του Ανωτάτου Συμβουλίου Τουρισμού). 4.Το αξίωμα του Αντιπροσώπου και του Μέλους Επιτροπής είναι τιμητικόν και άμισθον, ανατίθεται δε εις πρόσωπα τεκμαιρόμενα κατάλληλα δια την αποστολήν ταύτην, εκλεγόμενα μεταξύ ιδιωτών, είτε μεταξύ προσώπων δρώντων ή υπηρετούντων εν τω κύκλω Υπηρεσιών: Δημοσίων, Δημοτικών, Κοινοτικών, Νομικών Προσώπων Δημοσίου ή Ιδιωτικού Δικαίου, Ιδρυμάτων, Σωματείων, Ενώσεων. 5.Προκειμένου περί διορισμού ως Αντιπροσώπου ή Μέλους Επιτροπής δημοσίου υπαλλήλου, Αξιωματικού Σωμάτων Ασφαλείας ή Λιμενικού Σώματος, ή υπαλλήλου Νομικού Προσώπου Δημοσίου Δικαίου, η σχετική απόφασις καθίσταται υποχρεωτική δια τον διοριζόμενον, εφ' όσον τύχη και της συγκαταθέσεως του αρμοδίου Υπουργού. 6.Οι Αντιπρόσωποι και Επιτροπαί χρησιμοποιούσι σφραγίδα φέρουσαν κυκλοτερώς αναγεγραμμένας τας λέξεις: "Αντιπρόσωπος Γενικής Γραμματείας Τουρισμού" ή "Τοπική Επιτροπή Τουρισμού" μετά της ονομασίας του οικείου Τόπου, εν τω κέντρω δε της σφραγίδος το εθνόσημον. Άρθρ.2.-1.Η Επιτροπή συνερχομένη εκλέγει κατά πρώτον λόγον μεταξύ των μελών της Πρόεδρον, Αντιπρόεδρον, Γραμματέα και Ταμίαν αυτής. 2.Ο Πρόεδρος της Επιτροπής καλεί τα μέλη εις συνεδρίασιν τουλάχιστον άπαξ του μηνός, ως και οσάκις κρίνει τούτο σκόπιμον ή ζητείται τούτο υπό του ημίσεος τουλάχιστον των μελών, διευθύνει τας συνεδρίας, εκπροσωπεί την Επιτροπήν ενώπιον πάσης Αρχής και τρίτων, εκτελεί τας αποφάσεις της Επιτροπής και προΐσταται εν γένει της εσωτερικής υπηρεσίας αυτής. Τον Πρόεδρον απόντα ή κωλυόμενον αναπληροί ο Αντιπρόεδρος. 3.Η Επιτροπή τελεί εν απαρτία παρουσία του ημίσεος αριθμού πλέον ενός των μελών αυτών, αι δε αποφάσεις της λαμβάνονται κατ' απόλυτον πλειοψηφίαν του συνολικού αριθμού των Μελών, εν ισοψηφία νικώσης της γνώμης υπέρ ης εδόθη η ψήφος του Προέδρου. 4.Ο Νομάρχης δικαιούται να καλή εις συνεδρίαν τας εις την περιφέρειαν του Νομού Σελ. 111 Τουριστικοί Τόποι 18.Β.κ.3-4 384 του υφισταμένας Επιτροπάς, οπότε και προεδρεύει τούτων. 5.Την Επιτροπήν δύναται να συγκαλή εις συνεδρίας, και εντεταλμένος υπάλληλος της Γενικής Γραμματείας Τουρισμού, να παρίσταται εις ταύτας και προτείνει θέματα προς συζήτησιν. 6.Των συνεδριών των Επιτροπών επί των λαμβανομένων αποφάσεων τηρούνται συνοπτικά πρακτικά. Άρθρ.3.-1.Αντιπρόσωποι και Επιτροπαί εφ όσον δεν παρέχεται ετέρα δυνατότης επιτρέπεται όπως στεγάζονται εις καταστήματα Υπηρεσιών του Δημοσίου, Νομικών Προσώπων Δημοσίου Δικαίου, Δήμων ή Κοινοτήτων. Άρθρ.4.-1.Οι Αντιπρόσωποι και Επιτροπαί εκπροσωπούσιν εν τη περιφερεία των (την Γενικήν Γραμματείαν Τουρισμού). 2.Οι Αντιπρόσωποι και Επιτροπαί δρώσιν εν στενή συνεργασία μετά των Δημοσίων και λοιπών Αρχών, υποχρεουμένων να παρέχωσιν εις τους ανωτέρω πάσαν δυνατήν διευκόλυνσιν και ενίσχυσιν εις την εκτέλεσιν της αποστολής των. Άρθρ.5.-1.Αι Επιτροπαί συντάσσουσι τον Προϋπολογισμόν και Απολογισμόν αυτών, ακολουθούσαι το λογιστικόν έτος του Δημοσίου. 2.Ο Προϋπολογισμός υποβάλλεται προς έγκρισιν εις (την Γεν. Γραμματείαν Τουρισμού) εντός του μηνός Φεβρουαρίου, ο δε απολογισμός εντός του μηνός Μαΐου εκάστου έτους. Άρθρ.6.-Τα δια του παρόντος οριζόμενα έχουσιν εφαρμογήν και επί των διοριζομένων Αντιπροσώπων και συνιστωμένων Επιτροπών, εις τους συμφώνως τω άρθρ. 10 του Ν.Δ. 180/1946 ονομαζομένους Τουριστικούς Τόπους υπό οργάνωσιν. Άρθρ.7.-Εις τον Πρόεδρον της Κυβερνήσεως ανατίθεται η δημοσίευσις και εκτέλεσις του παρόντος.